title: 2007/438/EB: 2007 m. birželio 18 d. Tarybos sprendimas, iš dalies keičiantis Sprendimą 2001/264/EB dėl Tarybos saugumo nuostatų patvirtinimo

text:
26.6.2007

               LT

               Europos Sąjungos oficialusis leidinys

               L 164/24

      TARYBOS SPRENDIMAS

   2007 m. birželio 18 d.
   iš dalies keičiantis Sprendimą 2001/264/EB dėl Tarybos saugumo nuostatų patvirtinimo
   (2007/438/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 207 straipsnio 3 dalį,
   atsižvelgdama į 2006 m. rugsėjo 15 d. Tarybos sprendimą 2006/683/EB, Euratomas, patvirtinantį Tarybos darbo tvarkos taisykles (1), ypač į jo 24 straipsnį,
   kadangi:

               (1)

               Europos Sąjungos Tarybos saugumo nuostatų 1 ir 2 priedėliuose prie 2001 m. kovo 19 d. Tarybos sprendimo 2001/264/EB dėl Tarybos saugumo nuostatų patvirtinimo (2) atitinkamai pateikiamas nacionalinių saugumo institucijų sąrašas ir nacionalinių slaptumo žymų lyginamoji lentelė. Europos Sąjungos Tarybos saugumo nuostatų 1 ir 2 priedėliai paskutinį kartą buvo pakeisti 2005 m. liepos 12 d. Tarybos sprendimu 2005/571/EB, iš dalies keičiančiu Sprendimą 2001/264/EB (3).

               (2)

               2005 m. balandžio 25 d. Bulgarijos Respublika ir Rumunija pasirašė Sutartį dėl stojimo į Europos Sąjungą, kuri įsigaliojo 2007 m. sausio 1 d.

               (3)

               Pagal Sprendimo 2001/264/EB 2 straipsnio 2 dalį valstybės narės turi imtis reikiamų priemonių, kad užtikrintų, jog tvarkant ES įslaptintą informaciją būtų laikomasi Tarybos saugumo nuostatų.

               (4)

               Todėl, siekiant atsižvelgti į Bulgarijos Respublikos ir Rumunijos įstojimą 1 konstatuojamojoje dalyje minėtuose priedėliuose, techniniu požiūriu būtina iš dalies pakeisti Sprendimą 2001/264/EB,

         NUSPRENDĖ:
   1 straipsnis
   Sprendimo 2001/264/EB 1 ir 2 priedėliai pakeičiami šio sprendimo priede pateikiamu tekstu.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Liuksemburge, 2007 m. birželio 18 d.

            Tarybos vardu

            Pirmininkas

         F.-W. STEINMEIER

      (1)  OL L 285, 2006 10 16, p. 47. Sprendimas su paskutiniais pakeitimais, padarytais Sprendimu 2007/4/EB, Euratomas (OL L 1, 2007 1 4, p. 9).

      (2)  OL L 101, 2001 4 11, p. 1. Sprendimas su paskutiniais pakeitimais, padarytais Sprendimu 2005/952/EB (OL L 346, 2005 12 29, p. 18).

      (3)  OL L 193, 2005 7 23, p. 31.

      PRIEDAS
      „
            1 priedėlis
            Nacionalinių saugumo institucijų sąrašas
            BELGIJA

                        Nationale veiligheidsoverheid/

                        Autorité nationale de sécurité

                        FOD Buitenlandse Zaken, Buitenlandse Handel en Ontwikkelingssamenwerking/SPF affaires étrangères, commerce extérieur et coopération au développement

                        Karmelietenstraat 15/Rue des Petits Carmes 15

                        B-1000 Brussel/B-1000 Bruxelles

                        Tel. secretariaat/secrétariat: (32-2) 501 45 42

                        Fax (32-2) 501 45 96

                  BULGARIJA

                        Държавна комисия по сигурността на информацията

                        ул. Ангел Кънчев 1

                        София 1000

                        България

                        Телефон: (359-2) 921 59 11

                        Факс: (359-2) 987 37 50

                        State Commission on Information Security

                        1 Angel Kanchev Str.

                        BG-1000 Sofia

                        Телефон: (359-2) 921 59 11

                        Факс: (359-2) 987 37 50

                  ČEKIJOS RESPUBLIKA

                        Národní bezpečnostní úřad

                        (National Security Authority)

                        Na Popelce 2/16

                        CZ-150 06 Praha 56

                        Tel.: (420) 257 28 33 35

                        Fax: (420) 257 28 31 10

                  DANIJA

                        Politiets Efterretningstjeneste

                        Klausdalsbrovej 1

                        DK-2860 Søborg

                        Telefon (45) 33 14 88 88

                        Fax (45) 33 43 01 90

                        Forsvarets Efterretningstjeneste

                        Kastellet 30

                        DK-2100 København Ø

                        Telefon (45) 33 32 55 66

                        Fax (45) 33 93 13 20

                  VOKIETIJA

                        Bundesministerium des Innern

                        Referat IS 4

                        Alt-Moabit 101 D

                        D-11014 Berlin

                        Telefon (49-1) 88 86 81 15 26

                        Fax (49-1) 888 68 15 15 26

                  ESTIJA

                        Estonian National Security Authority

                        Security Department

                        Ministry of Defence of the Republic of Estonia

                        Sakala 1

                        EE-15094 Tallinn

                        Tel: + 372/7170 077, + 372/7170 030

                        Faks: + 372/7170 213

                  GRAIKIJA

                        Γενικό Επιτελείο Εθνικής Αμύνης (ΓΕΕΘΑ)

                        Διακλαδική Διεύθυνση Στρατιωτικών Πληροφοριών (ΔΔΣΠ)

                        Διεύθυνση Ασφαλείας και Αντιπληροφοριών

                        ΣΤΓ 1020

                        Χολαργός — Αθήνα

                        Ελλάδα

                              Τηλέφωνα:

                              (30-210) 657 20 09 (ώρες γραφείου)
                              (30-210) 657 20 10 (ώρες γραφείου)

                              Φαξ

                              (30-210) 642 64 32
                              (30-210) 652 76 12

                        Hellenic National Defence General Staff (HNDGS)

                        Military Intelligence Sectoral Directorate

                        Security Counterintelligence Directorate

                        GR-STG 1020

                        Holargos — Athens

                              Τηλέφωνα:

                              (30-210) 657 20 09 (ώρες γραφείου)
                              (30-210) 657 20 10 (ώρες γραφείου)

                              Φαξ

                              (30-210) 642 64 32
                              (30-210) 652 76 12

                        ISPANIJA

                        Autoridad Nacional de Seguridad

                        Oficina Nacional de Seguridad

                        Avenida Padre Huidobro s/n

                        Carretera Nacional Radial VI, km 8,5

                        E-28023 Madrid

                              Tel.

                              (34) 913 72 57 07
                              (34) 913 72 50 27

                        Fax (34) 913 72 58 08

                  PRANCŪZIJA

                        Secrétariat général de la défense nationale

                        Service de sécurité de défense (SGDN/SSD)

                        51, boulevard de la Tour-Maubourg

                        F-75700 Paris 07 SP

                        Tél. (33) 171 75 81 77

                        Fax (33) 171 75 82 00

                  AIRIJA

                        National Security Authority

                        Department of Foreign Affairs

                        80 St Stephens Green

                        Dublin 2

                        Telephone: + 353-1-478 08 22

                        Fax + 353-1-478 14 84

                  ITALIJA

                        Presidenza del Consiglio dei Ministri

                        Autorità Nazionale per la Sicurezza

                        Cesis III Reparto (UCSi)

                        Via di Santa Susanna, 15

                        I-1187 Roma

                        Tel. (39) 06 61 17 42 66

                        Fax (39) 06 488 52 73

                  KIPRAS

                        Υπουργείο Άμυνας

                        Στρατιωτικό Επιτελείο του Υπουργού

                        Εθνική Αρχή Ασφάλειας (ΕΑΑ)

                        Υπουργείο Άμυνας

                        Λεωφόρος Εμμανουήλ Ροΐδη 4

                        1432 Λευκωσία

                        Κύπρος

                        Τηλέφωνα: (357-22) 80 75 69, (357-22) 80 76 43, (357-22) 80 77 64, (357) 99 35 80 00

                        Φαξ (357-22) 30 23 51

                        Ministry of Defence

                        Minister’s Military Staff

                        National Security Authority (NSA)

                        4 Emanuel Roidi street

                        CY-1432 Nicosia

                        Τηλέφωνα: (357-22) 80 75 69, (357-22) 80 76 43, (357-22) 80 77 64, (357) 99 35 80 00

                        Φαξ (357-22) 30 23 51

                  LATVIJA

                        National Security Authority of Constitution Protection

                        Bureau of the Republic of Latvia

                        Miera iela 85 A

                        LV-1001 Rīga

                        Tālrunis: (371) 702 54 18

                        Fakss: (371) 702 54 54

                  LIETUVA

                        National Security Authority of the Republic of Lithuania

                        Gedimino pr. 40/1 LTL-2600 Vilnius

                        Telefonas: (370) 5 266 32 05

                        Faksas: (370) 5 266 32 00

                  LIUKSEMBURGAS

                        Autorité nationale de sécurité

                        Boîte postale 2379

                        L-1023 Luxembourg

                              Tél.

                              (352) 47 82 210 central
                              (352) 47 82 253 direct

                        Fax (352) 47 82 243

                  VENGRIJA

                        Nemzeti Biztonsági Felügyelet

                        Pf.: 2

                        H-1357 Budapest

                        Telefon: (36-1) 346 96 52

                        Fax: (36-1) 346 96 58

                  MALTA

                        Ministeru tal-Ġustizzja u l-Affarijiet Interni

                        P.O. Box 146

                        MT-Valletta

                        Telefown: + 356/21 24 98 44

                        Fax + 356/25 69 53 21

                  NYDERLANDAI

                        Ministerie van Binnenlandse Zaken en Koninkrijksrelaties

                        Postbus 20010

                        NL-2500 EA Den Haag

                        Telefoon: + 31/70/320 44 00

                        Fax 31/70/320 07 33

                        Ministerie van Defensie

                        Beveiligingsautoriteit

                        Postbus 20701

                        NL-2500 ES Den Haag

                        Telefoon: + 31/70/318 70 60

                        Fax 31/70/318 75 22

                  AUSTRIJA

                        Informationssicherheitskommission

                        Bundeskanzleramt

                        Ballhausplatz 2

                        A-1014 Wien

                        Telefon (43-1) 531 15 25 94

                        Fax (43-1) 531 15 26 15

                  LENKIJA

                        Agencja Bezpieczeństwa Wewnętrznego – ABW

                        Departament Ochrony Informacji Niejawnych

                        ul. Rakowiecka 2 A

                        00-993 Warszawa

                        Polska

                        Tel.: (48-22) 585 73 60

                        Faks: (48-22) 585 85 09

                        Służba Kontrwywiadu Wojskowego

                        Biuro Ochrony Informacji Niejawnych

                        ul. Oczki 1

                        02-007 Warszawa

                        Polska

                        Tel.: (48-22) 684 12 47

                        Faks: (48-22) 684 10 76

                  PORTUGALIJA

                        Presidência do Conselho de Ministros

                        Autoridade Nacional de Segurança

                        Avenida Ilha da Madeira, 1

                        P-1400-204 Lisboa

                        Tel.: (+351) 21 301 17 10

                        Fax: (+351) 21 303 17 11

                  RUMUNIJA

                        Romanian ANS – ORNISS

                        Strada Mureș nr. 4

                        RO-012275 București

                        Telefon: (40-21) 224 58 30

                        Fax: (40-21) 224 07 14

                  SLOVĖNIJA

                        Urad Vlade RS za varovanje tajnih podatkov

                        Gregorčičeva 27

                        SI-1000 Ljubljana

                        Tel. (386-1) 478 13 90

                        Faks (386-1) 478 13 99

                  SLOVAKIJA

                        Národný bezpečnostný úrad

                        (National Security Authority)

                        Budatínska 30

                        P.O. Box 16

                        850 07 Bratislava 57

                        Slovenská republika

                        Tel.: (421-2) 68 69 23 14

                        Fax: (421-2) 63 82 40 05

                  SUOMIJA

                        Kansallinen turvallisuusviranomainen

                        Ulkoasiainministeriö/Turvallisuusyksikkö

                        Kanavakatu 3 A

                        PL 176

                        FI-00161 Helsinki

                        P. (358-9) 16 05 55 10

                        F. (358-9) 16 05 55 16

                  ŠVEDIJA

                        Utrikesdepartementet

                        SSSB

                        S-103 39 Stockholm

                        Telefon (46-8) 405 54 44

                        Fax (46-8) 723 11 76

                  JUNGTINĖ KARALYSTĖ

                        UK National Security Authority

                        PO Box 49359

                        GB-London SW1P 1LU

                        Telephone: + 44-020 7930 8768

                        Fax + 44-020 7821 8604

            2 priedėlis
            Slaptumo žymų palyginimas

                        ES Klasifikacija

                        très secret UE/ES top secret

                        Secret UE

                        Confidentiel UE

                        Restreint UE

                        Belgija

                        Très Secret
                        Zeer Geheim

                        Secret
                        Geheim

                        Confidentiel
                        Vertrouwelijk

                        Diffusion restreinte
                        Beperkte Verspreiding

                        Bulgarija

                        Cтpoгo ceкретно

                        Ceкретно

                        Поверително

                        За служебно ползване

                        Čekijos Respublika

                        Přísně tajné

                        Tajné

                        Důvěrné

                        Vyhrazené

                        Danija

                        Yderst hemmeligt

                        Hemmeligt

                        Fortroligt

                        Til tjenestebrug

                        Vokietija

                        Streng geheim

                        Geheim

                        VS (1) — Vertraulich

                        VS — Nur für den Dienstgebrauch

                        Estija

                        Täiesti salajane

                        Salajane

                        Konfidentsiaalne

                        Piiratud

                        Graikija

                        Άκρως Απόρρητο
                        Abr: ΑΑΠ

                        Απόρρητο
                        Abr: (ΑΠ)

                        Εμπιστευτικό
                        Αbr: (ΕΜ)

                        Περιορισμένης Χρήσης
                        Abr: (ΠΧ)

                        Ispanija

                        Secreto

                        Reservado

                        Confidencial

                        Difusión Limitada

                        Prancūzija

                        Très Secret Défense (2)

                        Secret Défense

                        Confidentiel Défense

                        Néant (3)

                        Airija

                        Top Secret

                        Secret

                        Confidential

                        Restricted

                        Italija

                        Segretissimo

                        Segreto

                        Riservatissimo

                        Riservato

                        Kipras

                        Άκρως Απόρρητο
                        Αbr: (AΑΠ)

                        Απόρρητο
                        Αbr: (ΑΠ)

                        Εμπιστευτικό
                        Αbr: (ΕΜ)

                        Περιορισμένης Χρήσης
                        Αbr: (ΠΧ)

                        Latvija

                        Sevišķi slepeni

                        Slepeni

                        Konfidenciāli

                        Dienesta vajadzībām

                        Lietuva

                        Visiškai slaptai

                        Slaptai

                        Konfidencialiai

                        Riboto naudojimo

                        Liuksemburgas

                        Très Secret Lux

                        Secret Lux

                        Confidentiel Lux

                        Restreint Lux

                        Vengrija

                        Szigorúan titkos!

                        Titkos!

                        Bizalmas!

                        Korlátozott terjesztésű!

                        Malta

                        L-Ghola Segretezza

                        Sigriet

                        Kunfidenzjali

                        Ristrett

                        Nyderlandai

                        STG Zeer Geheim

                        STG Geheim

                        STG Confidentieel

                        Departementaalvertrouwelijk

                        Austrija

                        Streng Geheim

                        Geheim

                        Vertraulich

                        Eingeschränkt

                        Lenkija

                        Ściśle Tajne

                        Tajne

                        Poufne

                        Zastrzeżone

                        Portugalija

                        Muito Secreto

                        Secreto

                        Confidencial

                        Reservado

                        Rumunija

                        Strict secret de importanță deosebită

                        Strict secret

                        Secret

                        Secret de serviciu

                        Slovėnija

                        Strogo tajno

                        Tajno

                        Zaupno

                        Interno

                        Slovakija

                        Prísne tajné

                        Tajné

                        Dôverné

                        Vyhradené

                        Suomija

                        ERITTÄIN SALAINEN

                        SALAINEN

                        LUOTTAMUKSELLINEN

                        KÄYTTÖ RAJOITETTU

                        Švedija

                        Kvalificerat hemlig

                        Hemlig

                        Hemlig

                        Hemlig

                        Jungtinė Karalystė

                        Top Secret

                        Secret

                        Confidential

                        Restricted

                        NATO klasifikacija

                        Cosmic Top Secret

                        NATO Secret

                        NATO Confidential

                        NATO Restricted

                        Vakarų Europos Sąjungos klasifikacija

                        Focal Top Secret

                        WEU Secret

                        WEU Confidential

                        WEU Restricted

                  “

         (1)  Vokietijai: VS – Verschlusssache.

         (2)  Prancūzijai: klasifikacija Très Secret Défense, kuri taikoma Vyriausybiniams pirminės svarbos klausimams, gali būti pakeista tiktai Ministro Pirmininko leidimu.

         (3)  Prancūzija nenaudoja klasifikacijos kategorijos „DIFFUSION RESTREINTE“ savo nacionalinėje sistemoje. Prancūzija tvarko ir saugo dokumentus, pažymėtus „RESTREINT UE“, pagal savo galiojančius nacionalinius įstatymus ir teisės aktus, kurie nėra mažiau griežti nei Tarybos saugumo nuostatai.


title: 2009/333/EB: 2009 m. balandžio 20 d. Komisijos sprendimas dėl 2009 m. finansinio Bendrijos įnašo, skirto veterinarijos procedūrų kompiuterizavimui, pranešimo apie gyvūnų ligas sistemai, ryšio priemonėms ir tyrimams bei vertinimams ir dėl tiesioginių subsidijų Pasaulinei gyvūnų sveikatos organizacijai pagal Reglamento (EB, Euratomas) Nr. 2342/2002 168.1 straipsnio c punktą

text:
21.4.2009

               LT

               Europos Sąjungos oficialusis leidinys

               L 101/18

      KOMISIJOS SPRENDIMAS

   2009 m. balandžio 20 d.
   dėl 2009 m. finansinio Bendrijos įnašo, skirto veterinarijos procedūrų kompiuterizavimui, pranešimo apie gyvūnų ligas sistemai, ryšio priemonėms ir tyrimams bei vertinimams ir dėl tiesioginių subsidijų Pasaulinei gyvūnų sveikatos organizacijai pagal Reglamento (EB, Euratomas) Nr. 2342/2002 168.1 straipsnio c punktą
   (2009/333/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 17 ir 20 straipsnius, 37 straipsnio 2 dalį ir 37a straipsnio 2 dalį,
   kadangi:

               (1)

               Sprendimu 90/424/EEB nustatytos procedūros, kuriomis reglamentuojamas finansinio Bendrijos įnašo skyrimas specialiosioms veterinarijos priemonėms, visų pirma susijusios su gyvūnų sveikatos, gyvūnų gerovės ir maisto saugos sričių informavimo politika, techninėmis ir mokslinėmis priemonėmis bei kontrole.

               (2)

               Pagal Sprendimo 90/424/EEB 16 straipsnį Bendrija skiria finansinį įnašą informavimo apie gyvūnų sveikatą, jų gerovę ir maisto saugą gyvūninės kilmės produktuose politikai kurti, taip pat tyrimams, būtiniems teisės aktams dėl gyvūnų gerovės rengti ir tobulinti, atlikti.

               (3)

               Todėl tikslinga, kad Bendrija 2009 m. finansuotų maisto saugos, gyvūnų sveikatos ir gerovės bei zootechnikos sričių tyrimus, poveikio nustatymą, vertinimą ir informavimo politiką. Reikėtų nustatyti didžiausią šiems veiksmams skirtiną sumą.

               (4)

               Turėtų būti atliekama ekonominio pagrįstumo analizė dėl bendros su ūkinių gyvūnų gerove susijusių Bendrijos teisės aktų peržiūros ir ūkinių gyvūnų gerovės rodiklių įtraukimo į teisės aktus. Be to, reikėtų atlikti vežamų ir skerdžiamų ūkinių žuvų gerovės poveikio vertinimo tyrimą. Šiais tyrimais bus paremti Bendrijos veiksmų plane dėl gyvūnų apsaugos ir gerovės 2006–2010 m. numatyti veiksmai.

               (5)

               Bendrijos veiksmų plane dėl gyvūnų apsaugos ir gerovės 2006–2010 m. (2) visų pirma numatoma įvertinti pažangą ir toliau tęsti programos kūrimą po 2010 m. Todėl iki 2010 m. būtina atlikti visuotinį Bendrijos gyvūnų gerovės politikos vertinimą.

               (6)

               Komisijos komunikate Europos Parlamentui, Tarybai, Europos ekonomikos ir Europos socialinių reikalų komitetui ir Regionų komitetui dėl Naujosios Europos Sąjungos gyvūnų sveikatos strategijos (2007–2013 m.), pagal kurią „prevencija geriau už gydymą“ (3), numatyta parengti ES gyvūnų sveikatos bendrąjį teisės aktą ir išlaidų skirstymo ir dalijimosi atsakomybe sistemai skirtus suderintus ES kriterijus. Todėl turėtų būti atliekamas tyrimas Gyvūnų sveikatos bendrojo teisės akto poveikio vertinimui paremti ir ekonominio pagrįstumo analizė dėl Sprendimo 90/424/EEB.

               (7)

               Visi tyrimai, išskyrus ekonominio pagrįstumo analizę dėl Sprendimo 90/424/EEB, turi būti atliekami pagal konkrečias sutartis, sudarytas pagal bendrąjį Sveikatos ir vartotojų reikalų generalinio direktorato (SANCO) susitarimo dėl vertinimo, poveikio vertinimo ir susijusių paslaugų 3 dalį (maisto grandinė) (2004 m. paskelbtas konkursas dėl šios dalies). Tokias konkrečias sutartis pasirašo Komisija ir atrinktas rangovas, kaip nurodyta bendrajame susitarime. 2009 m. bus paskelbtas konkursas ekonominio pagrįstumo analizei dėl Sprendimo 90/424/EEB.

               (8)

               Sprendimo 90/424/EEB 37a straipsnio 1 dalies b punkte nustatyta, kad finansinis Bendrijos įnašas gali būti skirtas veterinarijos procedūrų, susijusių su integruotų kompiuterizuotų veterinarijos sistemų priegloba, valdymu ir priežiūra, įskaitant, kai tinkama, sąsajas su nacionalinėmis duomenų bazėmis, kompiuterizavimui. Todėl, siekdama užtikrinti saugios sistemos sukūrimą ir atnaujinimą, Bendrija turėtų suteikti finansinį įnašą, skirtą 2002 m. gruodžio 30 d. Komisijos sprendimu 2003/24/EB dėl integruotos kompiuterinės veterinarijos sistemos sukūrimo (4) nustatytos integruotos kompiuterizuotos veterinarijos sistemos TRACES (Prekybos kontrolės ir ekspertizių sistema) prieglobai, valdymui ir priežiūrai.

               (9)

               Sprendimo 90/424/EEB 37 straipsnio 1 dalyje nustatyta, kad, siekdama sukurti vidaus rinką, Bendrija gali finansiškai paremti sistemų, skirtų gyvūnų ženklinimui ir pranešimui apie ligas pagal teisės aktus, susijusius su Bendrijos vidaus prekybos gyvais gyvūnais veterinariniais patikrinimais, įdiegimą. Todėl Bendrija, remdamasi 2005 m. kovo 1 d. Komisijos sprendimu 2005/176/EB, nustatančiu šifruotą pranešimo apie gyvūnų ligas formą ir kodus pagal Tarybos direktyvą 82/894/EEB (5), turėtų suteikti finansinį įnašą, skirtą Pranešimo apie gyvūnų ligas sistemai (ADNS) atnaujinti, įskaitant reikiamus techninius patobulinimus.

               (10)

               Komisijos komunikate dėl Naujosios Europos Sąjungos gyvūnų sveikatos strategijos (2007–2013 m.) pripažįstama piliečių, pilietinės visuomenės asociacijų ir EB institucijų (ypač Europos Komisijos) dialogo svarba. Todėl gyvūnų sveikatos klausimams viešinti ir suinteresuotosioms šalims, organizacijoms ir visuomenei supažindinti su Gyvūnų sveikatos strategija būtina veiksminga ryšių strategija.

               (11)

               Pagal Sprendimo 90/424/EEB 19 straipsnį Bendrija gali įgyvendinti arba padėti valstybėms narėms ar tarptautinėms organizacijoms įgyvendinti Bendrijos veterinarijos teisės aktams rengti ir švietimui arba mokymui veterinarijos srityje tobulinti būtinas technines ir mokslines priemones.

               (12)

               Pasaulio gyvūnų sveikatos organizacija (toliau – PGSO) yra tarpvyriausybinė organizacija, atsakinga už gyvūnų sveikatos gerinimą visame pasaulyje. Pasaulio prekybos organizacijos (toliau – PPO) ji pripažįstama kaip šiai sričiai atstovaujanti organizacija, nustatanti tarptautinės prekybos gyvūnais ir jų produktais standartus.

               (13)

               PGSO ketina rengti tarptautinę konferenciją, skirtą snukio ir nagų ligai. Šia konferencija bus remiami Komisijos komunikate dėl Naujosios Europos Sąjungos gyvūnų sveikatos strategijos (2007–2013 m.) numatyti veiksmai. Todėl siekdama geriau apsisaugoti nuo šios ligos, Bendrija turėtų prisidėti prie šios iniciatyvos. Todėl Bendrija turėtų paremti šią PGSO iniciatyvą.

               (14)

               Kaip nurodyta 2002 m. gruodžio 23 d. Komisijos reglamento (EB, Euratomas) Nr. 2342/2002 , nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (6), 168 straipsnio 1 dalies c punkte, PGSO turi de facto monopolį savo sektoriuje; taigi tam, kad Bendrija galėtų prisidėti rengiant ir vedant snukio ir nagų ligai skirtą tarptautinę konferenciją, nebūtinas kvietimas teikti paraiškas.

               (15)

               Šis sprendimas laikomas sprendimu finansuoti pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (7) 75 straipsnį ir pagal Reglamento (EB, Euratomas) Nr. 2342/2002 90 straipsnį.

               (16)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   1 straipsnis
   Patvirtinamas Bendrijos finansinis įnašas, ne didesnis kaip 250 000 EUR, ekonominio pagrįstumo analizei dėl bendros su ūkinių gyvūnų gerove susijusių Bendrijos teisės aktų peržiūros ir ūkinių gyvūnų gerovės rodiklių įtraukimo į teisės aktus atlikti.
   2 straipsnis
   Patvirtinamas Bendrijos finansinis įnašas, ne didesnis kaip 150 000 EUR, vežamų ir skerdžiamų ūkinių žuvų gerovės poveikio vertinimo tyrimui atlikti.
   3 straipsnis
   Patvirtinamas Bendrijos finansinis įnašas, ne didesnis kaip 350 000 EUR, Bendrijos gyvūnų gerovės politikos vertinimo tyrimui atlikti.
   4 straipsnis
   Patvirtinamas Bendrijos finansinis įnašas, ne didesnis kaip 150 000 EUR, tyrimui, kuriuo siekiama paremti Gyvūnų gerovės bendrojo teisės akto poveikio vertinimą, atlikti.
   5 straipsnis
   Patvirtinamas Bendrijos finansinis įnašas, ne didesnis kaip 250 000 EUR, ekonominio pagrįstumo analizei dėl Sprendimo 90/424/EEB.
   6 straipsnis
   Patvirtinamos Sprendimu 2003/24/EB nustatytos TRACES sistemos prieglobai, valdymui ir priežiūrai skiriamo finansinio Bendrijos įnašo sumos ir tikslai:

               a)

               prieglobai – 600 000 EUR,

               b)

               teikiant pagalbą vartotojams būtinoms logistinėms paslaugoms įsigyti – 450 000 EUR,

               c)

               sistemai suderinti su teisine ir technine raida būtinos techninės priežiūros paslaugoms įsigyti – 400 000 EUR,

               d)

               reikiamoms duomenų apdorojimo naujovėms – 380 000 EUR,

               e)

               sąsajai su nacionalinėmis galvijų tapatybės nustatymo duomenų bazėmis sukurti – 300 000 EUR,

               f)

               programinės įrangos licencijoms įsigyti – 120 000 EUR.

         7 straipsnis
   Patvirtinamas 270 000 EUR Bendrijos finansinis įnašas pranešimo apie gyvūnų ligas sistemai (ADNS) pagal Sprendimą 2005/176/EB atnaujinti.
   8 straipsnis
   Kompetentingoms institucijoms ir piliečiams skirtai Komisijos informacijai, susijusiai su gyvūnų sveikatos ir gerovės srities Bendrijos teisės aktais, perduoti patvirtinamos tokios sumos ir tikslai:

               —

               gyvūnų sveikatos srities leidiniams ir informacijos sklaidai bei strategijai – 1 400 000 EUR,

               —

               gyvūnų gerovės srities leidiniams ir informacijos sklaidai bei strategijai – 150 000 EUR.

         9 straipsnis
   Patvirtinamas 200 000 EUR Bendrijos finansinis įnašas 2009 m. PGSO rengiamai snukio ir nagų ligai skirtai PGSO tarptautinei konferencijai finansuoti, kuriuo Bendrija bendrai finansuoja ne daugiau kaip 33 % visų reikalavimus atitinkančių išlaidų.
   10 straipsnis
   1–9 straipsniuose numatyti finansiniai įnašai skiriami pagal 2009 m. Europos Bendrijų biudžeto eilutę 17 04 02 01.
   Rangovai 1, 2, 3 ir 4 straipsniuose numatytiems tyrimams atlikti bus atrenkami remiantis Sveikatos ir vartotojų reikalų generalinio direktorato (SANCO) bendrojo susitarimo dėl vertinimo 3 dalimi (maisto grandinė).
   Rangovai 5 straipsnyje numatytam tyrimui atlikti bus atrenkami remiantis konkursu pagal konkrečias sutartis, kuris bus surengtas paskutinį 2009 m. ketvirtį.
   6 ir 7 straipsniuose numatytas finansinis įnašas būtų skiriamas pagal šiuos bendruosius Informatikos generalinio direktorato (DIGIT) susitarimus: DI 5370, DI 5711, DI 5712, DI 5716, DI 5717, DI 5719, DI 5720, DI 6350.
   11 straipsnis
   Susitarimas, kuriuo skiriami 9 straipsnyje numatyti finansiniai įnašai, su PGSO sudaromas neskelbiant kvietimo teikti paraiškas, nes PGSO yra tarpvyriausybinė organizacija, atsakinga už gyvūnų sveikatos gerinimą visame pasaulyje ir turinti de facto monopolį.

      Priimta Briuselyje, 2009 m. balandžio 20 d.

            Komisijos vardu

         Androulla VASSILIOU

            Komisijos narė

      (1)  OL L 224, 1990 8 18, p. 19.

      (2)  COM(2006) 13 galutinis.

      (3)  COM(2007) 539 galutinis.

      (4)  OL L 8, 2003 1 14, p. 44.

      (5)  OL L 59, 2005 3 5, p. 40.

      (6)  OL L 357, 2002 12 31, p. 1.

      (7)  OL L 248, 2002 9 16, p. 1.


title: 2014 m. balandžio 14 d. Tarybos sprendimas dėl Marakešo sutarties dėl geresnių sąlygų susipažinti su paskelbtais kūriniais sudarymo akliems, regos sutrikimų ar kitą spausdinto teksto skaitymo negalią turintiems asmenims pasirašymo Europos Sąjungos vardu

text:
17.4.2014

               LT

               Europos Sąjungos oficialusis leidinys

               L 115/1

         TARYBOS SPRENDIMAS
   2014 m. balandžio 14 d.
   dėl Marakešo sutarties dėl geresnių sąlygų susipažinti su paskelbtais kūriniais sudarymo akliems, regos sutrikimų ar kitą spausdinto teksto skaitymo negalią turintiems asmenims pasirašymo Europos Sąjungos vardu
   (2014/221/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 ir 207 straipsnius kartu su jos 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               pagal Tarybos sprendimą 2010/48/EB (1) Sąjunga nuo 2011 m. sausio 22 d. yra įsipareigojusi laikytis Jungtinių Tautų neįgaliųjų teisių konvencijos; šios konvencijos nuostatos tapo neatskiriama Sąjungos teisės sistemos dalimi;

               (2)

               2012 m. lapkričio 26 d. Taryba įgaliojo Komisiją Europos Sąjungos vardu derėtis dėl tarptautinio susitarimo Pasaulinės intelektinės nuosavybės organizacijos sistemoje dėl spausdintą tekstą sunkiai pajėgiančių skaityti asmenų geresnių galimybių susipažinti su knygomis;

               (3)

               derybos buvo sėkmingai užbaigtos 2013 m. birželio 17–28 d. Marakeše vykusioje diplomatinėje konferencijoje, ir 2013 m. birželio 27 d. buvo priimta Marakešo sutartis dėl geresnių sąlygų susipažinti su paskelbtais kūriniais sudarymo akliems, regos sutrikimų ar kitą spausdinto teksto skaitymo negalią turintiems asmenims (toliau – Marakešo sutartis);

               (4)

               Marakešo sutartimi nustatomos tarptautinės taisyklės, kuriomis užtikrinama, kad nacionaliniu lygiu būtų taikomi autorių teisių apribojimai arba išimtys aklų, regos sutrikimų ar kitą spausdinto teksto skaitymo negalią turinčių asmenų labui, ir sudaromos sąlygos tarpvalstybiniu lygiu keistis paskelbtų kūrinių prieinamo formato egzemplioriais, parengtais taikant autorių teisių apribojimus ar išimtis;

               (5)

               Marakešo sutartis pateikta pasirašyti reikalavimus atitinkančioms šalims per vienus metus nuo jos priėmimo. Ji turėtų būti pasirašyta Sąjungos vardu Sąjungos kompetencijai priklausančiais klausimais, su sąlyga, kad ji bus sudaryta vėliau,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu įgaliojamas Marakešo sutarties dėl geresnių sąlygų susipažinti su paskelbtais kūriniais sudarymo akliems, regos sutrikimų ar kitą spausdinto teksto skaitymo negalią turintiems asmenims (2) pasirašymas Sąjungos vardu, su sąlyga, kad ši sutartis bus sudaryta.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Marakešo sutartį.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkas

         A. TSAFTARIS

      (1)  2009 m. lapkričio 26 d. Tarybos sprendimas 2010/48/EB dėl Jungtinių Tautų neįgaliųjų teisių konvencijos sudarymo Europos bendrijos vardu (OL L 23, 2010 1 27, p. 35).

      (2)  Marakešo sutarties tekstas bus paskelbtas kartu su sprendimu dėl jos sudarymo.


title: 2017 m. balandžio 27 d. Europos Parlamento sprendimas (ES) 2017/1651 dėl Europos prieglobsčio paramos biuro 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/193

         EUROPOS PARLAMENTO SPRENDIMAS (ES) 2017/1651
   2017 m. balandžio 27 d.
   dėl Europos prieglobsčio paramos biuro 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos prieglobsčio paramos biuro 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos prieglobsčio paramos biuro 2015 finansinių metų metinių ataskaitų kartu su Biuro atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Biuras įvykdė 2015 finansinių metų biudžetą (05873/2017 – C8-0078/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. gegužės 19 d. Europos Parlamento ir Tarybos reglamentą (ES) Nr. 439/2010 dėl Europos prieglobsčio paramos biuro įsteigimo (4), ypač į jo 36 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8-0093/2017),

               1.

               patvirtina Europos prieglobsčio paramos biuro vykdomajam direktoriui, kad Biuro 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos prieglobsčio paramos biuro vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 66.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 132, 2010 5 29, p. 11.

      (5)  OL L 328, 2013 12 7, p. 42.


title: 2014/338/ES: 2014 m. birželio 5 d. Europos Centrinio Banko sprendimas, kuriuo iš dalies keičiamas Sprendimas ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (ECB/2014/24)

text:
7.6.2014

               LT

               Europos Sąjungos oficialusis leidinys

               L 168/117

         EUROPOS CENTRINIO BANKO SPRENDIMAS
   2014 m. birželio 5 d.
   kuriuo iš dalies keičiamas Sprendimas ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo

      (ECB/2014/24)

      (2014/338/ES)

   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 32 straipsnį,
   kadangi:

               (1)

               Sprendime ECB/2010/23 (1) nustatytas iš pinigų politikos operacijų atsirandančių pinigų politikos pajamų sutelkimo ir paskirstymo mechanizmas;

               (2)

               Sprendimo ECB/2010/23 5 straipsnio 2 dalyje nurodyta, kad kiekvieno NCB pinigų politikos pajamos turi būti sumažintos dydžiu, lygiu palūkanoms, sukauptoms arba sumokėtoms už į įsipareigojimų bazę įtrauktus įsipareigojimus, vadovaujantis Valdančiosios tarybos sprendimu, priimtu pagal Europos centrinių bankų sistemos ir Europos Centrinio Banko statuto 32 straipsnio 4 dalies antrą pastraipą. Turėtų būti paaiškinta, kad visas iš įsipareigojimų, įtrauktų į įsipareigojimų bazę, gautas pajamas reikėtų pridėti prie paskirstymui skirtų sutelktinų NCB pinigų politikos pajamų;

               (3)

               reikėtų atitinkamai iš dalies pakeisti Sprendimą ECB/2010/23,

         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   Sprendimo ECB/2010/23 5 straipsnio 2 dalis pakeičiama taip:

      „2.   Kiekvieno NCB pinigų politikos pajamų suma patikslinama dydžiu, lygiu visoms už į įsipareigojimų bazę įtrauktus įsipareigojimus sukauptoms, sumokėtoms arba gautoms palūkanoms, ir vadovaujantis Valdančiosios tarybos sprendimu, priimtu pagal ECBS statuto 32 straipsnio 4 dalies antrą pastraipą.“

   2 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Frankfurte prie Maino 2014 m. birželio 5 d.

            ECB Pirmininkas

         Mario DRAGHI

      (1)  2010 m. lapkričio 25 d. Sprendimas ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (OL L 35, 2011 2 9, p. 17).


title: 2003 m. lapkričio 28 d. Komisijos sprendimas, Europos bendrijos vardu patvirtinantis Susitarimo tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, priedų pakeitimustekstas svarbus EEE

text:
Svarbus teisinis pranešimas

|

32003D0833

Oficialusis leidinys L 316 , 29/11/2003 p. 0020 - 0020

		Komisijos sprendimas2003 m. lapkričio 28 d.Europos bendrijos vardu patvirtinantis Susitarimo tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, priedų pakeitimus(tekstas svarbus EEE)(2003/833/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1998 m. kovo 16 d. Tarybos sprendimą 98/258/EB dėl Susitarimo tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, sudarymo [1], ypač į jo 4 straipsnį,kadangi:(1) Susitarimo Jungtinis vadybos komitetas (Komitetas) savo posėdyje 2003 m. spalio 2 d. paskelbė rekomendaciją dėl žmonių vartojimui skirtos želatinos ir kolageno atitikmens nustatymo. Dėl šios rekomendacijos tikslinga susitarimo V priedą iš dalies pakeisti,(2) tie pakeitimai turėtų būti Bendrijos vardu patvirtinti;(3) šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisLaikantis Jungtinio vadybos komiteto, įkurto pagal Susitarimo tarp Europos Bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, 14 straipsnį, rekomendacijų, minėto susitarimo V priedo pakeitimai patvirtinami Europos Bendrijos vardu. Prie šio sprendimo pridedamas susitarimo tekstas pasikeitimo raštais forma, įskaitant susitarimo V priedo pakeitimus.2 straipsnisSveikatos ir vartotojų apsaugos Generalinis direktorius įgaliojamas pasikeitimo raštais forma pasirašyti susitarimą siekiant įpareigoti Bendriją.3 straipsnisŠis sprendimas taikomas nuo pirmosios mėnesio, einančio po to mėnesio, kurį Jungtinės Amerikos Valstijos raštu praneš Komisijai, kad jos vidaus procedūros 1 straipsnyje nurodytų pakeitimų patvirtinimui užbaigtos, dienos.Priimta Briuselyje, 2003 m. lapkričio 28 d.Komisijos varduDavid ByrneKomisijos narys[1] OL L 128, 1998 4 21, p. 1.--------------------------------------------------


title: 2012 m. sausio 19 d. Komisijos sprendimas dėl Europos Sąjungos institucijų, atsakingų už jūroje vykdomą naftos ir dujų sektoriaus veiklą, grupės sudarymo

text:
21.1.2012

               LT

               Europos Sąjungos oficialusis leidinys

               C 18/8

         KOMISIJOS SPRENDIMAS
   2012 m. sausio 19 d.
   dėl Europos Sąjungos institucijų, atsakingų už jūroje vykdomą naftos ir dujų sektoriaus veiklą, grupės sudarymo
   2012/C 18/07
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Sutarties dėl Europos Sąjungos veikimo 191 straipsnyje nustatyti tikslai išlaikyti, saugoti ir gerinti aplinkos kokybę, o visos Sąjungos veiksmais įpareigojama siekti aukšto lygio aplinkos apsaugos, remiantis prevencijos principu ir imantis prevencinių veiksmų, bei apdairiai ir racionaliai naudoti gamtinius išteklius;

               (2)

               Sąjungos politika siekiama sumažinti didelių avarijų, susijusių su jūroje vykdoma naftos ir dujų sektoriaus veikla, skaičių ir riboti šių avarijų padarinius, taip siekiant padidinti jūros aplinkos ir pakrančių ekonomikos apsaugą nuo taršos ir riboti Sąjungos energijos gamybos iš vietos išteklių galimus trikdžius, taip pat tobulinti avarijos atveju taikomus avarijų likvidavimo mechanizmus;

               (3)

               2010 m. su jūroje vykdoma naftos ir dujų sektoriaus veikla susijusios avarijos, visų pirma avarija Meksikos įlankoje veikusioje naftos platformoje „Deepwater Horizon“, paskatino persvarstyti jūroje vykdomos veiklos saugos užtikrinimo politiką. Savo požiūrį į jūroje vykdomų naftos ir dujų operacijų saugą Komisija iš pradžių išdėstė 2010 m. spalio 12 d. komunikate „Naftos ir dujų žvalgymo ir gavybos atviroje jūroje saugos problemos“ (1);

               (4)

               didelės avarijos Sąjungos vandenyse, susijusios su naftos ar dujų operacijomis jūroje, rizika yra nemaža. Naftos ir dujų sektoriaus veikla jūroje vykdoma keliuose Sąjungos regionuose, be to, Sąjungos vandenyse planuojama regioninė plėtra. Naftos ir dujų gavyba jūroje yra svarbus ES energijos tiekimo saugumo užtikrinimo elementas;

               (5)

               Sąjungoje jau turima gerų nacionalinio reguliavimo, susijusio su jūroje vykdoma naftos ir dujų sektoriaus veikla, pavyzdžių, tačiau jūroje vykdomos veiklos saugą galima dar labiau patobulinti nustačius vienodus naftos ir dujų operacijų jūroje reguliavimo sistemos įgyvendinimo standartus;

               (6)

               pripažinta, kad nuolatinis keitimasis patirtimi, reguliavimo institucijų ir sektoriaus geriausios patirties nustatymas ir įgyvendinimo priemonių tobulinimas yra gerai veikiančios reguliavimo sistemos labai svarbūs aspektai;

               (7)

               institucijų, atsakingų už jūroje vykdomą veiklą, bendradarbiavimo vertę aiškiai įrodo Šiaurės jūros šalių institucijų, atsakingų už jūroje vykdomą veiklą, forumo ir Tarptautinio reguliavimo institucijų forumo veikla. Remiantis šia patirtimi svarbu užtikrinti, kad visoje Sąjungoje patirtis ir žinios būtų perduodamos kuo veiksmingiau, sukuriant oficialią visos Sąjungos struktūrą;

               (8)

               Europos Sąjungos institucijų, atsakingų už jūroje vykdomą naftos ir dujų sektoriaus veiklą, grupė, kurią visų pirma sudaro nacionalinės reguliavimo institucijos, turėtų savo veikloje taikyti ir susijusių suinteresuotųjų subjektų, įskaitant susijusias trečiąsias šalis, patirtį. Institucijų grupė turėtų palengvinti žinių perdavimą suinteresuotiesiems subjektams ir padėti parengti oficialias su geriausia patirtimi susijusias gaires;

               (9)

               už jūroje vykdomą veiklą atsakingų institucijų, kurios bendradarbiauja spręsdamos klausimus, susijusius su didelių incidentų jūroje prevencija ir jų padarinių likvidavimu, tikslais papildomi nuolatinės kasybos ir kitų gavybos pramonės sričių darbo grupės, sudarytos pagal Tarybos sprendimo 2003/C 218/01, kuriuo įsteigiamas Darbuotojų saugos ir sveikatos patariamasis komitetas, 6 straipsnį, tikslai ir šio komiteto tikslai;

               (10)

               reikėtų nustatyti institucijų grupės nariams ir jų atstovams taikytinas informacijos atskleidimo taisykles, nepažeidžiant Komisijos saugumo taisyklių, išdėstytų Komisijos sprendimo 2001/844/EB, EAPB, Euratomas priede;

               (11)

               institucijų grupės narių asmeniniai duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (2),

         NUSPRENDĖ:
   1 straipsnis
   Dalykas
   Sudaroma Europos Sąjungos institucijų, atsakingų už jūroje vykdomą naftos ir dujų sektoriaus veiklą, grupė (toliau – institucijų grupė).
   2 straipsnis
   Užduotis
   1.   Institucijų grupė veikia visų pirma kaip forumas, kuriame nacionalinės institucijos ir Komisija dalijasi patirtimi ir žiniomis.
   2.   Institucijų grupės veikla, derinama su kitų susijusių ekspertų grupių veikla, gali būti susijusi su visais didelių incidentų, kurių gali kilti vykdant naftos ir dujų operacijas Sąjungos vandenyse ir, jei taikytina, už jos ribų, prevencijos ir jų padarinių likvidavimo klausimais.
   3.   Komisijai prašant arba savo iniciatyva institucijų grupė dalyvauja svarstymuose, padeda Komisijai ir pateikia jai savo nuomonę, ypač dėl šių veiksmų:

               a)

               nustatyti prioritetus rengiant su naftos ir dujų sektoriumi susijusius rekomendacinius dokumentus, standartus ir geriausios patirties taikymo metodus;

               b)

               rengti, siūlyti ir prižiūrėti, kaip rengiamos geriausios sektoriaus patirties gairės;

               c)

               siekiant užtikrinti dalijimąsi patirtimi, palengvinti greitą Komisijos ir nacionalinių institucijų keitimąsi informacija, pvz., apie įvykusius didelius incidentus, jų priežastis ir jų padarinių likvidavimą ir įvykius, dėl kurių gali kilti dideli incidentai, taip pat operatyvine informacija apie gręžimo įrenginius, kuriuos numatoma perkelti iš vienos valstybės narės į kitą;

               d)

               skatinti ir padėti siekti Komisijos ir nacionalinių institucijų sutarimo dėl geriausios reguliavimo patirties;

               e)

               skatinti nacionalinių institucijų darbuotojų mainus ir komandiruotes, kad būtų plečiamos jų žinios ir patirtis;

               f)

               keistis informacija dėl nacionalinės ir Sąjungos teisės aktų ir politikos, susijusios su jūroje vykdoma naftos ir dujų sektoriaus veikla (įskaitant priemones, skirtas padėti užkirsti kelią tyčiniams neteisėtiems veiksmams, kuriais trukdoma vykdyti šią veiklą), taikymo ir padėti Komisijai stebėti susijusio Sąjungos acquis įgyvendinimą.

         3 straipsnis
   Konsultacijos
   1.   Nepažeisdama 2 straipsnio nuostatų Komisija gali konsultuotis su institucijų grupe bet kokiais klausimais, susijusiais su dideliais pavojais vykdant naftos ir dujų paiešką, žvalgymą ir gavybą jūroje.
   2.   Jei esama papildomų interesų, institucijų grupė konsultuojasi su kitomis Komisijos ekspertų grupėmis, siekdama užtikrinti, kad į susijusius klausimus būtų atkreiptas kitų grupių dėmesys ir institucijų grupei būtų pateikta ją dominanti informacija.
   4 straipsnis
   Narystė ir narių skyrimas
   1.   Institucijų grupę sudaro valstybių narių institucijos, atsakingos už jūroje vykdomos naftos ir dujų sektoriaus veiklos ir susijusios politikos klausimų reguliavimo priežiūrą.
   2.   Valstybių narių institucijos skiria savo atstovus.
   3.   Valstybių narių institucijų pavadinimai skelbiami Komisijos ekspertų grupių ir kitų panašių subjektų registre (toliau – registras).
   4.   Asmens duomenys renkami, tvarkomi ir skelbiami pagal Reglamentą (EB) Nr. 45/2001.
   5 straipsnis
   Darbo organizavimas
   1.   Institucijų grupei pirmininkauja Komisijos atstovas, kuris gali paskirti bendrapirmininkį.
   2.   Komisijos tarnyboms sutikus, institucijų grupė gali įsteigti pogrupius, kurie pagal atitinkamas veiklos sąlygas nagrinėja specifinius klausimus, visų pirma dėl geriausios praktikos mainų. Tokie pogrupiai baigia veiklą, kai tik įvykdo jiems pavestą užduotį.
   3.   Institucijų grupės darbe pirmininko kvietimu gali dalyvauti susijusių sektorių, įskaitant pramonės įmones, profesines sąjungas, akademines bendruomenes, tyrimų organizacijas, nevyriausybines organizacijas, susijusias Sąjungos agentūras, trečiąsias šalis ir kitus suinteresuotuosius subjektus, atstovai. Be to, asmenims arba organizacijoms, kurių dalyvavimas gali būti naudingas institucijų grupės veiklai, gali būti suteiktas stebėtojo statusas.
   4.   Institucijų grupė ir jos pogrupiai paprastai renkasi Komisijos patalpose, laikydamiesi nustatytos tvarkos ir tvarkaraščio. Jei nenurodyta kitaip, Komisija teikia sekretoriato paslaugas.
   5.   Pagal taikytinų Sąjungos teisės aktų nuostatas valstybė narė gali prašyti, kad institucijų grupė pateiktų savo nuomonę apie dokumentus ir paskelbtą informaciją, susijusią su dideliais pavojais, kurių gali kilti vykdant naftos ir dujų sektoriaus veiklą jūroje.
   6.   Institucijų grupė reguliariai informuoja apie vykdomą veiklą, ypač apie šio sektoriaus geriausios patirties nustatymą bei įgyvendinimą ir jūroje vykdomą šio sektoriaus įmonių veiklą.
   7.   Institucijų grupė posėdžiauja ne rečiau kaip kartą per metus.
   8.   Paskirti institucijų grupės nariai ir pirmininkas ne rečiau kaip kartą per metus susitinka su nuolatinės kasybos ir kitų gavybos pramonės sričių darbo grupės partneriais aptarti abiejų organizacijų ankstesnio laikotarpio darbą ir ateities darbo planus.
   9.   Informacija, gauta dalyvaujant institucijų grupės arba jos pogrupių svarstymuose, negali būti atskleista, jeigu, Komisijos nuomone, ta informacija susijusi su konfidencialiais klausimais.
   10.   Institucijų grupė savo darbo tvarkos taisykles priima remdamasi standartinėmis ekspertų grupių darbo tvarkos taisyklėmis.
   6 straipsnis
   Posėdžių išlaidos
   1.   Institucijų grupės ar jos pogrupių veikloje dalyvaujantiems asmenims už jų teikiamas paslaugas neatlyginama.
   2.   Institucijų grupės arba jos pogrupių veikloje dalyvaujančių asmenų patirtas kelionės ir pragyvenimo išlaidas atlygina Komisija pagal Komisijos taikomas nuostatas.
   3.   Šios išlaidos kompensuojamos neviršijant pagal metinę išteklių skyrimo procedūrą skirtų asignavimų.

      Priimta Briuselyje 2012 m. sausio 19 d.

            Komisijos vardu

         Günther OETTINGER

            Komisijos narys

      (1)  COM(2010) 560 galutinis.

      (2)  OL L 8, 2001 1 12, p. 1.


title: 2005/790/EB: 2005 m. rugsėjo 20 d. Tarybos sprendimas, dėl Europos bendrijos ir Danijos Karalystės susitarimo dėl jurisdikcijos ir teismo sprendimų civilinėse ir komercinėse bylose pripažinimo ir vykdymo pasirašymo Bendrijos vardu

text:
16.11.2005

               LT

               Europos Sąjungos oficialusis leidinys

               L 299/61

         TARYBOS SPRENDIMAS
   2005 m. rugsėjo 20 d.
   dėl Europos bendrijos ir Danijos Karalystės susitarimo dėl jurisdikcijos ir teismo sprendimų civilinėse ir komercinėse bylose pripažinimo ir vykdymo pasirašymo Bendrijos vardu
   (2005/790/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 61 straipsnio c punktą kartu su 300 straipsnio 2 dalies pirmos pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               Pagal Protokolo dėl Danijos pozicijos, pridėto prie Europos Sąjungos steigimo sutarties ir Europos bendrijos steigimo sutarties, 1 ir 2 straipsnius Danijai neprivalomos ir netaikomos 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1) nuostatos.

               (2)

               2003 m. gegužės 8 d. sprendimu Taryba išimtinai įgaliojo Komisiją derėtis dėl Europos bendrijos ir Danijos Karalystės susitarimo, išplečiančio pirmiau minėto reglamento nuostatų taikymą Danijai.

               (3)

               Komisija Bendrijos vardu derėjosi dėl šio Susitarimo su Danijos Karalyste.

               (4)

               Pagal Protokolo dėl Jungtinės Karalystės ir Airijos pozicijos, pridėto prie Europos Sąjungos sutarties ir Europos Bendrijos steigimo sutarties, 3 straipsnį Jungtinė Karalystė ir Airija dalyvauja priimant ir taikant šį sprendimą,

               (5)

               Pagal pirmiau minėto Protokolo dėl Danijos pozicijos 1 ir 2 straipsnius Danija nedalyvauja priimant šį sprendimą ir jis yra jai neprivalomas ir netaikomas.

               (6)

               2005 m. sausio 17 d. Briuselyje parafuotas Susitarimas turėtų būti pasirašytas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Danijos Karalystės susitarimo dėl jurisdikcijos ir teismo sprendimų civilinėse ir komercinėse bylose pripažinimo ir vykdymo pasirašymas, atsižvelgiant į Tarybos sprendimą dėl minėto Susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas yra įgaliojamas paskirti asmenį (-is), įgaliotą (-us) Bendrijos vardu pasirašyti Susitarimą su sąlyga, kad jis bus sudarytas.

      Priimta Briuselyje, 2005 m. rugsėjo 20 d.

            Tarybos vardu

            Pirmininkė

         M. BECKETT

      (1)  OL L 12, 2001 1 16, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2245/2004 (OL L 381, 2004 12 28, p. 10).
    ---documentbreak---

               16.11.2005

               LT

               Europos Sąjungos oficialusis leidinys

               L 299/62

         Europos bendrijos ir Danijos Karalystės
   SUSITARIMAS
   dėl jurisdikcijos ir teismo sprendimų civilinėse ir komercinėse bylose pripažinimo ir vykdymo
   EUROPOS BENDRIJA, toliau – Bendrija,
   ir
   DANIJOS KARALYSTĖ, toliau – Danija,
   SIEKDAMOS Bendrijoje suvienodinti jurisdikcijos civilinėse ir komercinėse bylose kolizijos taisykles ir supaprastinti formalumus siekiant greito ir paprasto teismo sprendimų pripažinimo ir vykdymo,
   KADANGI 1968 m. rugsėjo 27 d. valstybės narės, veikdamos pagal Europos bendrijos steigimo sutarties 293 straipsnio ketvirtąją įtrauką, priėmė Briuselio konvenciją dėl jurisdikcijos ir teismo sprendimų civilinėse ir komercinėse bylose vykdymo (1) (Briuselio konvencija) su pakeitimais, padarytais susitarimais dėl naujųjų valstybių narių prisijungimo prie tos konvencijos. 1988 m. rugsėjo 16 d. valstybės narės ir Europos laisvosios prekybos asociacijos (ELPA) valstybės priėmė Konvenciją dėl jurisdikcijos ir teismo sprendimų civilinėse ir komercinėse bylose vykdymo (2) (Lugano konvencija), kuri yra analogiška Briuselio konvencijai,
   KADANGI pagrindinis Briuselio konvencijos turinys buvo perkeltas į 2000 m. gruodžio 22 d. Tarybos reglamentą (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (3) (Briuselio I reglamentas),
   REMDAMOSI Europos Sąjungos sutarties ir Europos bendrijos steigimo sutarties Protokolu dėl Danijos pozicijos (Protokolas dėl Danijos pozicijos), pagal kurį Briuselio I reglamentas yra Danijai neprivalomas arba Danijoje netaikomas,
   PABRĖŽDAMOS, kad reikia rasti sprendimo mechanizmą, kuris padėtų išvengti nepatenkinamos teisinės padėties dėl taikomų jurisdikcijos, teismo sprendimų pripažinimo ir vykdymo taisyklių skirtumų,
   NORĖDAMOS, kad Briuselio I reglamento nuostatos, jo būsimi pakeitimai ir su juo susijusios įgyvendinimo priemonės būtų pagal tarptautinę teisę taikomi Bendrijos ir Danijos, kaip valstybės narės, kuri laikosi specialios pozicijos dėl Europos bendrijos steigimo sutarties IV antraštinės dalies, santykiams,
   PABRĖŽDAMOS, kad turėtų būti užtikrintas Briuselio konvencijos ir šio Susitarimo tęstinumas ir kad pereinamosios nuostatos, pateiktos Briuselio I reglamente, turėtų būti taikomos ir šiam Susitarimui. Tęstinumą taip pat turėtų užtikrinti Europos Bendrijų Teisingumo Teismas, aiškindamas Briuselio konvenciją, o 1971 m. Protokolas (4) turėtų būti taikomas byloms, kurios dar nebus išspręstos įsigaliojus šiam Susitarimui,
   PABRĖŽDAMOS, kad Briuselio konvencija taip pat tebetaikoma valstybių narių teritorijoms, kurios priklauso tos konvencijos teritorinio taikymo sričiai, tačiau kurios neįtrauktos į šį Susitarimą,
   PABRĖŽDAMOS deramo koordinavimo tarp Bendrijos ir Danijos svarbą vedant derybas ir sudarant tarptautinius susitarimus, galinčius turėti poveikio Briuselio I reglamento taikymo sričiai arba ją pakeisti,
   PABRĖŽDAMOS, kad Danija turėtų siekti prisijungti prie Bendrijos sudarytų tarptautinių susitarimų tais atvejais, kai Danijos dalyvavimas tokiuose susitarimuose yra tiesiogiai susijęs su nuosekliu Briuselio I reglamento ir šio Susitarimo taikymu,
   PAREIKŠDAMOS, kad Europos Bendrijų Teisingumo Teismas turėtų turėti jurisdikciją siekiant užtikrinti vienodą šio Susitarimo, įskaitant Briuselio I reglamento nuostatas ir bet kurias Bendrijos įgyvendinimo priemones, kurios yra šio Susitarimo dalis, taikymą ir aiškinimą,
   REMDAMOSI Europos Bendrijų Teisingumo Teismui pagal Europos bendrijos steigimo sutarties 68 straipsnio 1 dalį suteikta jurisdikcija priimti nutarimus preliminariais klausimais, susijusiais su Bendrijos institucijų aktų, priimtų remiantis Sutarties IV antraštine dalimi, galiojimu ar išaiškinimu, įskaitant šio Susitarimo galiojimą ir išaiškinimą, ir aplinkybe, kad ši nuostata Danijai neprivaloma ar joje netaikoma atsižvelgiant į Protokolą dėl Danijos pozicijos,
   MANYDAMOS, kad Europos Bendrijų Teisingumo Teismas turėtų turėti jurisdikciją tomis pačiomis sąlygomis priimti preliminarius nutarimus Danijos teismo iškeltais šio Susitarimo galiojimo ir išaiškinimo klausimais ir kad dėl to Danijos teismai tomis pačiomis sąlygomis kaip kitos valstybės narės turėtų prašyti priimti preliminarius nutarimus dėl Briuselio I reglamento ir jo įgyvendinimo priemonių išaiškinimo,
   REMDAMOSI nuostata, kad pagal Europos bendrijos steigimo sutarties 68 straipsnio 3 dalį Europos Sąjungos Taryba, Europos Komisija ir valstybės narės gali prašyti Europos Bendrijų Teisingumo Teismą priimti nutarimą dėl Bendrijos institucijų, remiantis Sutarties IV antraštine dalimi, priimtų aktų išaiškinimo, įskaitant šio Susitarimo išaiškinimą, ir aplinkybe, kad ši nuostata Danijai neprivaloma ar joje netaikoma atsižvelgiant į Protokolą dėl Danijos pozicijos,
   MANYDAMOS, kad Danijai, tomis pačiomis sąlygomis kaip kitoms valstybėms narėms dėl Briuselio I reglamento ir jo įgyvendinimo priemonių, turėtų būti suteikta galimybė prašyti Europos Bendrijų Teisingumo Teismą priimti nutarimus su šio Susitarimo išaiškinimu susijusiais klausimais,
   PABRĖŽDAMOS, kad pagal Danijos teisę teismai Danijoje – aiškindami šį Susitarimą, įskaitant Briuselio I reglamento nuostatas ir bet kurias Bendrijos įgyvendinimo priemones, kurios yra šio Susitarimo dalis, – turėtų deramai atsižvelgti į Europos Bendrijų Teisingumo Teismo ir Europos Bendrijų valstybių narių teismų praktiką sudarančius nutarimus dėl Briuselio I reglamento nuostatų ir bet kurių Bendrijos taikomų įgyvendinimo priemonių,
   MANYDAMOS, kad turėtų būti galima prašyti Europos Bendrijų Teisingumo Teismą spręsti klausimus, susijusius su įsipareigojimų pagal šį Susitarimą laikymusi, pagal Europos bendrijos steigimo sutarties nuostatas, reglamentuojančias procesinius veiksmus Teisme,
   KADANGI pagal Europos bendrijos steigimo sutarties 300 straipsnio 7 dalį šis Susitarimas valstybėms narėms yra privalomas; dėl to reikia, kad Danija, jei kuri nors valstybė narė jo nesilaikytų, galėtų kreiptis su skundu į Komisiją, kaip Sutarties sergėtoją,
   SUSITARĖ:
   1 straipsnis
   Tikslas
   1.   Šio Susitarimo tikslas – Briuselio I reglamentas nuostatas ir jo įgyvendinimo priemones taikyti Bendrijos ir Danijos santykiams pagal šio Susitarimo 2 straipsnio 1 dalį.
   2.   Susitariančiųjų Šalių tikslas – vienodas Briuselio I reglamento nuostatų ir jo įgyvendinimo priemonių taikymas ir aiškinimas visose valstybėse narėse.
   3.   Šio Susitarimo 3 straipsnio 1 dalies, 4 straipsnio 1 dalies ir 5 straipsnio 1 dalies nuostatos yra Protokolo dėl Danijos pozicijos padarinys.
   2 straipsnis
   Jurisdikcija ir teismo sprendimų civilinėse ir komercinėse bylose pripažinimas ir vykdymas
   1.   Briuselio I reglamento, kuris pridedamas prie šio Susitarimo ir yra jo dalis, nuostatos kartu su jo įgyvendinimo priemonėmis, priimtomis pagal Reglamento 74 straipsnio 2 dalį ir – kalbant apie įgyvendinimo priemones, priimtas įsigaliojus šiam Susitarimui, – Danijos įgyvendintomis kaip nurodyta šio Susitarimo 4 straipsnyje, ir priemonėmis, priimtomis pagal reglamento 74 straipsnio 1 dalį, yra pagal tarptautinę teisę taikomos Bendrijos ir Danijos santykiams.
   2.   Tačiau šiame Susitarime to reglamento nuostatų taikymas iš dalies pakeičiamas taip:

               a)

               1 straipsnio 3 dalis netaikoma;

               b)

               50 straipsnis papildomas šia dalimi (2 dalimi):
               „2.   Tačiau pareiškėjas, kuris prašo vykdyti Danijos administracinės institucijos priimtą sprendimą dėl išlaikymo, gali valstybėje narėje, į kurią kreipiamasi, reikalauti šio straipsnio 1 dalyje nurodytų lengvatų, jei jis pateikia Danijos teisingumo ministerijos raštą, kuriame nurodoma, jog jis atitinka finansinius reikalavimus, kad jam būtų visiškai ar iš dalies teikiama teisinė pagalba arba jis būtų atleistas nuo žyminio mokesčio ar išlaidų apmokėjimo.“;

               c)

               62 straipsnis papildomas šia dalimi (2 dalimi):
               „2.   Bylose, susijusiose su išlaikymu, „teismo“ sąvoka apima Danijos administracines institucijas.“;

               d)

               64 straipsnis taikomas jūrų laivams, registruotiems Danijoje, taip kaip Graikijoje ir Portugalijoje;

               e)

               šio Susitarimo įsigaliojimo data yra taikoma vietoj reglamento įsigaliojimo datos, kaip nurodyta jo 70 straipsnio 2 dalyje, 72 ir 76 straipsniuose;

               f)

               vietoj reglamento 66 straipsnio taikomos šio Susitarimo pereinamosios nuostatos;

               g)

               I priede pridedama: „Danijoje: Teisingumo vykdymo įstatymo (lov om rettens pleje) 246 straipsnio 2 ir 3 dalys“;

               h)

               II priede pridedama: „Danijoje, „byret““;

               i)

               III priede pridedama: „Danijoje, „landsret““;

               j)

               IV priede pridedama: „Danijoje, apeliacinis skundas „Højesteret“ gavus „Procesbevillingsnævnet“ leidimą“.

         3 straipsnis
   Briuselio I reglamento pakeitimai
   1.   Danija nedalyvauja priimant Briuselio I reglamento pakeitimus, ir jokie pakeitimai Danijai nėra privalomi ar Danijoje taikomi.
   2.   Kiekvieną kartą priėmus reglamento pakeitimus, Danija praneša Komisijai apie savo sprendimą įgyvendinti ar neįgyvendinti tokių pakeitimų turinį. Pranešama priimant pakeitimus arba per 30 dienų nuo jų priėmimo.
   3.   Jei Danija nusprendžia, kad ji įgyvendins pakeitimų turinį, pranešime nurodoma, ar įgyvendinimas gali vykti administracine tvarka ar jį turės patvirtinti parlamentas.
   4.   Jei pranešime nurodoma, kad įgyvendinimas gali vykti administracine tvarka, jame taip pat nurodoma, kad visos būtinos administracinės priemonės įsigalioja reglamento pakeitimų įsigaliojimo dieną arba jau yra įsigalioję pranešimo dieną, kuri iš jų būtų vėlesnė.
   5.   Jei pranešime nurodoma, kad įgyvendinimą turi patvirtinti Danijos Parlamentas, taikomos šios taisyklės:

               a)

               įstatyminės priemonės Danijoje įsigalioja reglamento pakeitimų įsigaliojimo dieną arba per 6 mėnesius nuo pranešimo dienos, kuri iš jų būtų vėlesnė;

               b)

               Danija Komisijai praneša įgyvendinimo įstatyminių priemonių įsigaliojimo datą.

         6.   Danijos pranešimas, kad pakeitimų turinys yra įgyvendintas Danijoje, pagal 4 ir 5 dalis, sukuria abipusius Danijos ir Bendrijos įsipareigojimus pagal tarptautinę teisę. Tie reglamento pakeitimai tada sudaro šio Susitarimo pakeitimus ir laikomi jo priedu.
   7.   Jei:

               a)

               Danija praneša apie savo sprendimą neįgyvendinti pakeitimų turinio arba

               b)

               Danija nepateikia pranešimo per šio straipsnio 2 dalyje nustatytą 30 dienų laikotarpį, arba

               c)

               teisės aktai Danijoje neįsigalioja per šio straipsnio 5 dalyje nustatytus laikotarpius,

         šis Susitarimas laikomas nutrauktu, išskyrus atvejus, kai šalys per 90 dienų nusprendžia kitaip arba c punkte nurodytoje situacijoje įstatyminės priemonės Danijoje įsigalioja per tą patį laikotarpį. Nutraukimas įsigalioja praėjus trims mėnesiams nuo 90 dienų laikotarpio pabaigos.
   8.   Nutraukimas nedaro poveikio byloms, kurios buvo iškeltos, ir dokumentams, kurie buvo formaliai parengti arba užregistruoti kaip autentiški dokumentai iki Susitarimo nutraukimo dienos, numatytos šio straipsnio 7 dalyje.
   4 straipsnis
   Įgyvendinimo priemonės
   1.   Danija nedalyvauja tvirtinant Briuselio I reglamento 75 straipsnyje nurodyto komiteto nuomones. Įgyvendinimo priemonės, priimtos pagal to reglamento 74 straipsnio 2 dalį, Danijai neprivalomos arba joje netaikomos.
   2.   Priėmus įgyvendinimo priemones pagal reglamento 74 straipsnio 2 dalį, apie tas įgyvendinimo priemones pranešama Danijai. Danija praneša Komisijai apie savo sprendimą įgyvendinti ar neįgyvendinti įgyvendinimo priemonių turinį. Pranešama gavus įgyvendinimo priemones arba per 30 dienų nuo jų gavimo dienos.
   3.   Pranešime nurodoma, kad visos būtinos administracinės priemonės Danijoje įsigalioja įgyvendinimo priemonių įsigaliojimo dieną arba jau yra įsigaliojusios pranešimo dieną, kuri iš jų būtų vėlesnė.
   4.   Danijos pranešimas, kad įgyvendinimo priemonių turinys yra įgyvendintas Danijoje, sukuria abipusius Danijos ir Bendrijos įsipareigojimus pagal tarptautinę teisę. Tos įgyvendinimo priemonės tada taps šio Susitarimo dalimi.
   5.   Jei:

               a)

               Danija praneša apie savo sprendimą neįgyvendinti įgyvendinimo priemonių turinio arba

               b)

               Danija nepateikia pranešimo per šio straipsnio 2 dalyje nustatytą 30 dienų laikotarpį,

         šis Susitarimas laikomas nutrauktu, išskyrus atvejus, kai šalys per 90 dienų nusprendžia kitaip. Nutraukimas įsigalioja praėjus trims mėnesiams nuo to 90 dienų laikotarpio pabaigos.
   6.   Nutraukimas nedaro poveikio byloms, kurios buvo iškeltos, ir dokumentams, kurie buvo formaliai parengti arba užregistruoti kaip autentiški dokumentai iki Susitarimo nutraukimo dienos, numatytos šio straipsnio 5 dalyje.
   7.   Jei išimtiniais atvejais įgyvendinimą turi patvirtinti Danijos Parlamentas, šitai nurodoma Danijos pranešime pagal šio straipsnio 2 dalį ir taikomos 3 straipsnio 5–8 dalių nuostatos.
   8.   Danija perduoda Komisijai tekstus, iš dalies keičiančius šio Susitarimo 2 straipsnio 2 dalies g–j punktuose išdėstytus dalykus. Komisija atitinkamai pakeičia 2 straipsnio 2 dalies g–j punktus.
   5 straipsnis
   Tarptautiniai susitarimai, turintys poveikio Briuselio I reglamentui
   1.   Bendrijos sudaryti tarptautiniai susitarimai, grindžiami Briuselio I reglamento taisyklėmis, yra Danijai neprivalomi ir joje netaikomi.
   2.   Danija nesudarinės tarptautinių susitarimų, galinčių turėti poveikį prie šio Susitarimo pridedamo Briuselio I reglamento taikymo sričiai arba ją pakeisti, išskyrus atvejus, kai tai bus daroma Bendrijai pritarus ir tinkamai susitarus dėl šio Susitarimo santykio su konkrečiu tarptautiniu susitarimu.
   3.   Vesdama derybas dėl tarptautinių susitarimų, galinčių turėti poveikio prie šio Susitarimo pridedamo Briuselio I reglamento taikymo sričiai arba ją pakeisti, Danija derins savo poziciją su Bendrija ir nesiims jokių veiksmų, kurie tokiose derybose keltų pavojų Bendrijos pozicijos siekiams jos kompetencijos srityje.
   6 straipsnis
   Europos Bendrijų Teisingumo Teismo jurisdikcija dėl Susitarimo aiškinimo
   1.   Danijos teisme nagrinėjamoje byloje iškilus klausimui dėl šio Susitarimo galiojimo arba aiškinimo, tas teismas prašo Teisingumo Teismą dėl jo priimti nutarimą, kada tokiomis pačiomis sąlygomis kitos Europos Sąjungos valstybės narės teismas turėtų taip daryti dėl Briuselio I reglamento ir šio Susitarimo 2 straipsnio 1 dalyje nurodytų jo įgyvendinimo priemonių.
   2.   Pagal Danijos teisę Danijos teismai, aiškindami šį Susitarimą, deramai atsižvelgia į Teisingumo Teismo praktiką sudarančius nutarimus dėl Briuselio konvencijos, Briuselio I reglamento nuostatų ir bet kurių Bendrijos taikomų įgyvendinimo priemonių.
   3.   Danija gali, kaip Taryba, Komisija ir bet kuri valstybė narė, prašyti Teisingumo Teismą priimti nutarimą šio Susitarimo aiškinimo klausimu. Atsiliepiant į tokį prašymą Teisingumo Teismo priimtas nutarimas netaikomas valstybių narių teismų res judicata galią turintiems sprendimams.
   4.   Danija turi teisę Teisingumo Teismui pateikti savo samprotavimus tais atvejais, kai kurios nors valstybės teismas yra pateikęs jam klausimą dėl preliminaraus nutarimo dėl kurios nors 2 straipsnio 1 dalyje nurodytos nuostatos išaiškinimo.
   5.   Taikomas Protokolas dėl Europos Bendrijų Teisingumo Teismo statuto ir jo darbo tvarkos taisyklės.
   6.   Jei Europos bendrijos steigimo sutarties nuostatos dėl Teisingumo Teismo nutarimų yra iš dalies keičiamos taip, kad turi padarinių nutarimams dėl Briuselio I reglamento, Danija gali Komisijai pranešti apie savo sprendimą netaikyti tų pakeitimų šiam Susitarimui. Pranešama tuo metu, kai tie pakeitimai įsigalioja, arba per 60 dienų nuo įsigaliojimo.
   Tokiu atveju šis Susitarimas laikomas nutrauktu. Nutraukimas įsigalioja praėjus trims mėnesiams nuo pranešimo dienos.
   7.   Nutraukimas nedaro poveikio byloms, kurios buvo iškeltos, ir dokumentams, kurie buvo formaliai parengti arba užregistruoti kaip autentiški dokumentai iki Susitarimo nutraukimo dienos, numatytos šio straipsnio 6 dalyje.
   7 straipsnis
   Europos Bendrijų Teisingumo Teismo jurisdikcija dėl Susitarimo laikymosi
   1.   Komisija Teisingumo Teisme gali kelti bylas Danijai dėl bet kurio įsipareigojimo pagal šį Susitarimą nesilaikymo.
   2.   Danija gali paduoti skundą Komisijai dėl to, kad kuri nors valstybė narė nesilaiko įsipareigojimų pagal šį Susitarimą.
   3.   Taikomos Europos bendrijos steigimo sutarties atitinkamos nuostatos, reglamentuojančios procesinius veiksmus Teisingumo Teisme, taip pat Protokolas dėl Europos Bendrijų Teisingumo Teismo statuto ir jo darbo tvarkos taisyklės.
   8 straipsnis
   Taikymas teritorijoms
   1.   Šis Susitarimas taikomas Europos bendrijos steigimo sutarties 299 straipsnyje nurodytoms teritorijoms.
   2.   Jei Bendrija nusprendžia išplėsti Briuselio I reglamento taikymą teritorijoms, kurioms šiuo metu taikoma Briuselio konvencija, Bendrija ir Danija bendradarbiauja siekdamos užtikrinti, kad toks taikymas būtų išplėstas ir Danijai.
   9 straipsnis
   Pereinamosios nuostatos
   1.   Šis Susitarimas taikomas tik byloms, kurios iškeliamos, ir dokumentams, kurie formaliai parengiami arba užregistruojami kaip autentiški dokumentai po jo įsigaliojimo.
   2.   Tačiau, jeigu kilmės valstybėje narėje bylos buvo iškeltos iki šio Susitarimo įsigaliojimo, po jo įsigaliojimo datos priimti teismo sprendimai pripažįstami ir vykdomi pagal šį Susitarimą,:

               a)

               jeigu kilmės valstybėje narėje bylos buvo iškeltos po Briuselio arba Lugano konvencijos įsigaliojimo ir kilmės valstybėje narėje ir valstybėje narėje, į kurią kreipiamasi;

               b)

               visais kitais atvejais, jeigu jurisdikcija buvo pagrįsta taisyklėmis, kurios atitiko taisykles, nustatytas šiame Susitarime arba kilmės valstybės narės ir valstybės narės, į kurią kreipiamasi, sudarytoje konvencijoje, galiojusioje bylos iškėlimo metu.

         10 straipsnis
   Santykis su Briuselio I reglamentu
   1.   Šis Susitarimas nepažeidžia Briuselio I reglamento taikymo kitose negu Danija valstybėse narėse.
   2.   Tačiau šis Susitarimas visais atvejais taikomas:

               a)

               sprendžiant jurisdikcijos klausimus, jei atsakovo nuolatinė gyvenamoji vieta yra Danijoje arba jei reglamento 22 arba 23 straipsnis, taikytinas Bendrijos ir Danijos santykiams laikantis šio Susitarimo 2 straipsnio, suteikia jurisdikciją Danijos teismams;

               b)

                  lis pendens arba susijusiems ieškiniams, kaip nustatyta Briuselio I reglamento 27 ir 28 straipsniuose, taikytinuose Bendrijos ir Danijos santykiams laikantis šio Susitarimo 2 straipsnio, kai byla buvo iškelta kitoje negu Danija valstybėje narėje ir Danijoje;

               c)

               sprendžiant pripažinimo ir vykdymo klausimus, jei Danija yra kilmės valstybė arba valstybė, į kurią kreipiamasi.

         11 straipsnis
   Susitarimo nutraukimas
   1.   Šis Susitarimas nutraukiamas, jei Danija praneša kitoms valstybėms narėms, kad ji nebenori naudotis Protokolo dėl Danijos pozicijos I dalies nuostatomis, pagal to protokolo 7 straipsnį.
   2.   Šį Susitarimą gali nutraukti bet kuri Susitariančioji Šalis pranešdama apie tai kitai Susitariančiajai Šaliai. Nutraukimas įsigalioja praėjus šešiems mėnesiams nuo tokio pranešimo dienos.
   3.   Nutraukimas nedaro poveikio byloms, kurios buvo iškeltos, ir dokumentams, kurie buvo formaliai parengti arba užregistruoti kaip autentiški dokumentai iki Susitarimo nutraukimo dienos, kaip nustatyta šio straipsnio 1 arba 2 dalyje.
   12 straipsnis
   Įsigaliojimas
   1.   Susitarimą Susitariančiosios Šalys patvirtina laikantis atitinkamos jose galiojančios tvarkos.
   2.   Susitarimas įsigalioja šešto mėnesio nuo Susitariančiųjų Šalių pranešimo apie šiam tikslui reikalingų atitinkamų procedūrų atlikimą pirmą dieną.
   13 straipsnis
   Tekstų autentiškumas
   Šis Susitarimas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų ir vokiečių kalbomis. Visi tekstai yra autentiški.

      Hecho en Bruselas, el diecinueve de octubre del dos mil cinco.
      V Bruselu dne devatenáctého října dva tisíce pět.
      Udfærdiget i Bruxelles den nittende oktober to tusind og fem.
      Geschehen zu Brüssel am neunzehnten Oktober zweitausendfünf.
      Kahe tuhande viienda aasta oktoobrikuu üheksateistkümnendal päeval Brüsselis.
      Έγινε στις Βρυξέλλες, στις δέκα εννέα Οκτωβρίου δύο χιλιάδες πέντε.
      Done at Brussels on the nineteenth day of October in the year two thousand and five.
      Fait à Bruxelles, le dix-neuf octobre deux mille cinq.
      Fatto a Bruxelles, addì diciannove ottobre duemilacinque.
      Briselē, divtūkstoš piektā gada deviņpadsmitajā oktobrī.
      Priimta du tūkstančiai penktų metų spalio devynioliktą dieną Briuselyje.
      Kelt Brüsszelben, a kettőezer ötödik év október tizenkilencedik napján.
      Magħmul fi Brussel, fid-dsatax jum ta' Ottubru tas-sena elfejn u ħamsa.
      Gedaan te Brussel, de negentiende oktober tweeduizend vijf.
      Sporządzono w Brukseli dnia dziewiętnastego października roku dwa tysiące piątego.
      Feito em Bruxelas, em dezanove de Outubro de dois mil e cinco.
      V Bruseli dňa devätnásteho októbra dvetisícpäť.
      V Bruslju, devetnajstega oktobra leta dva tisoč pet.
      Tehty Brysselissä yhdeksäntenätoista päivänä lokakuuta vuonna kaksituhattaviisi.
      Som skedde i Bryssel den nittonde oktober tjugohundrafem.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólonoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Reino de Dinamarca
         Za Dánské království
         For Kongeriget Danmark
         Für das Königreich Dänemark
         Taani Kuningriigi nimel
         Για το Βασίλειο της Δανίας
         For the Kingdom of Denmark
         Pour le Royaume de Danemark
         Per il Regno di Danimarca
         Dānijas Karalistes vārdā
         Danijos Karalystės vardu
         A Dán Királyság részéről
         Għar-Renju tad-Danimarka
         Voor het Koninkrijk Denemarken
         W imieniu Królestwa Danii
         Pelo Reino da Dinamarca
         Za Dánske kráľovstvo
         Za Kraljevino Dansko
         Tanskan kuningaskunnan puolesta
         På Konungariket Danmarks vägnar

      (1)  OL L 299, 1972 12 31, p. 32, OL L 304, 1978 10 30, p. 1, OL L 388, 1982 12 31, p. 1, OL L 285, 1989 10 3, p. 1, OL C 15, 1997 1 15, p. 1. Suvestinė redakcija: OL C 27, 1998 1 26, p. 1.

      (2)  OL L 319, 1988 11 25, p. 9.

      (3)  OL L 12, 2001 1 16, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2245/2004 (OL L 381, 2004 12 28, p. 10).

      (4)  OL L 204, 1975 8 2, p. 28, OL L 304, 1978 10 30, p. 1, OL L 388, 1982 12 31, p. 1, OL L 285, 1989 10 3, p. 1, OL C 15, 1997 1 15, p. 1. Suvestinė redakcija: OL C 27, 1998 1 26, p. 28.
   PRIEDAS
   2000 m. gruodžio 22 d. Tarybos reglamentas (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo su pakeitimais, padarytais 2002 m. rugpjūčio 21 d. Komisijos reglamentu (EB) Nr. 1496/2002, iš dalies keičiančiu Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo I priedą (3 straipsnio 2 dalyje ir 4 straipsnio 2 dalyje nurodytos jurisdikcijos taisyklės) ir II priedą (kompetentingų teismų ir institucijų sąrašas), 2004 m. gruodžio 27 d. Komisijos reglamentu (EB) Nr. 2245/2004, iš dalies keičiančiu Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo I, II, III ir IV priedus.


title: 1993 m. gruodžio 13 d. Tarybos sprendimas dėl Susitarimo, sudaromo pasikeičiant raštais, tarp Europos bendrijos ir Islandijos Respublikos dėl tam tikrų žemės ūkio srities nuostatų sudarymo

text:
Svarbus teisinis pranešimas

|

31993D0736

Oficialusis leidinys L 346 , 31/12/1993 p. 0016 - 0016 specialusis leidimas suomių kalba: skyrius 2 tomas 11 p. 0036  specialusis leidimas švedų kalba: skyrius 2 tomas 11 p. 0036

		Tarybos Sprendimas1993 m. gruodžio 13 d.dėl Susitarimo, sudaromo pasikeičiant raštais, tarp Europos bendrijos ir Islandijos Respublikos dėl tam tikrų žemės ūkio srities nuostatų sudarymo(93/736/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ir ypač į jos 113 straipsnį bei 228 straipsnio 3 dalies pirmąją pastraipą,atsižvelgdama į Komisijos pasiūlymą,atsižvelgdama į Europos Parlamento nuomone [1],kadangi derybų dėl Europos ekonominės erdvės (EEE) metu pavyko susitarti dėl Susitarimo, sudaromo pasikeičiant raštais, tarp Europos bendrijos ir Islandijos Respublikos dėl tam tikrų žemės ūkio srities nuostatų sudarymo;kadangi šis susitarimas yra derybų dėl EEE rezultatų dalis ir esminis susitarimo dėl EEE elementas, kurį turi patvirtinti Bendrija;kadangi šis susitarimas turėtų būti priimtas,NUSPRENDĖ:1 straipsnisŠiuo sprendimu Bendrijos vardu priimamas Susitarimas, sudaromas pasikeičiant raštais, tarp Europos bendrijos ir Islandijos Respublikos dėl tam tikrų žemės ūkio srities nuostatų.Susitarimo tekstas pridedamas prie 1993 m. kovo 15 d. Tarybos sprendimo 93/239/EEB dėl susitarimų, sudaromų pasikeičiant raštais, tarp Europos ekonominės bendrijos iš vienos pusės ir Austrijos Respublikos, Suomijos Respublikos, Islandijos Respublikos, Norvegijos Karalystės ir Švedijos Karalystės iš kitos pusės laikinai taikyti susitarimus dėl tam tikrų nuostatų žemės ūkio srityje, pirmiau minėtų šalių pasirašytų Oporte 1992 m. gegužės 2 d. [2].2 straipsnisTarybos pirmininkas paskelbia pranešimą, kad Bendrija priima susitarimą [3].Priimta Briuselyje, 1993 m. gruodžio 13 d.Tarybos varduPirmininkasPh. Maystadt[1] OL C 305, 1992 11 23, p. 60.[2] OL L 109, 1993 5 1, p. 1.[3] OL L 346, 1993 12 31, p. 35.--------------------------------------------------


title: 2014 m. balandžio 15 d. Tarybos sprendimas 2014/293/BUSP dėl Europos Sąjungos ir Šveicarijos Konfederacijos susitarimo dėl Šveicarijos Konfederacijos dalyvavimo Europos Sąjungos karinėje misijoje siekiant prisidėti prie Malio ginkluotųjų pajėgų mokymo (EUTM Mali) pasirašymo ir sudarymo

text:
21.5.2014

               LT

               Europos Sąjungos oficialusis leidinys

               L 151/16

         TARYBOS SPRENDIMAS 2014/293/BUSP
   2014 m. balandžio 15 d.
   dėl Europos Sąjungos ir Šveicarijos Konfederacijos susitarimo dėl Šveicarijos Konfederacijos dalyvavimo Europos Sąjungos karinėje misijoje siekiant prisidėti prie Malio ginkluotųjų pajėgų mokymo (EUTM Mali) pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį kartu su Sutarties dėl Europos Sąjungos veikimo 218 straipsnio 5 ir 6 dalimis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. sausio 17 d. Tarybos sprendimo 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1) 8 straipsnio 3 dalyje numatyta, kad išsamios trečiųjų valstybių dalyvavimo sąlygos nustatomos susitarimuose, kurie sudaromi vadovaujantis Europos Sąjungos sutarties 37 straipsniu ir Sutarties dėl Europos Sąjungos veikimo 218 straipsnyje nustatyta tvarka;

               (2)

               2014 m. vasario 10 d. Taryba priėmė sprendimą, kuriuo suteikti įgaliojimai pradėti derybas dėl Europos Sąjungos ir Šveicarijos Konfederacijos susitarimo dėl Šveicarijos Konfederacijos dalyvavimo Europos Sąjungos karinėje misijoje siekiant prisidėti prie Malio ginkluotųjų pajėgų mokymo (EUTM Mali) (toliau – Susitarimas);

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Šveicarijos Konfederacijos susitarimas dėl Šveicarijos Konfederacijos dalyvavimo Europos Sąjungos karinėje misijoje siekiant prisidėti prie Malio ginkluotųjų pajėgų mokymo (EUTM Mali).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 15 d.

            Tarybos vardu

            Pirmininkė

         C. ASHTON

      (1)  OL L 14, 2013 1 18, p. 19.


title: 2015 m. liepos 2 d. Tarybos sprendimas (BUSP) 2015/1066, kuriuo iš dalies keičiamas Sprendimas 2013/183/BUSP dėl ribojamųjų priemonių Korėjos Liaudies Demokratinei Respublikai

text:
3.7.2015

               LT

               Europos Sąjungos oficialusis leidinys

               L 174/25

         TARYBOS SPRENDIMAS (BUSP) 2015/1066
   2015 m. liepos 2 d.
   kuriuo iš dalies keičiamas Sprendimas 2013/183/BUSP dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2013 m. balandžio 22 d. Tarybos sprendimą 2013/183/BUSP dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2010/800/BUSP (1), ypač į jo 19 straipsnio 2 dalį,
   kadangi:

               (1)

               2013 m. balandžio 22 d. Taryba priėmė Sprendimą 2013/183/BUSP;

               (2)

               vienas subjektas ir šeši asmenys turėtų būti įtraukti į Sprendimo 2013/183/BUSP II priede pateiktą asmenų ir subjektų, kuriems taikomos ribojamosios priemonės, sąrašą;

               (3)

               todėl Sprendimo 2013/183/BUSP II priedas turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2013/183/BUSP II priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2015 m. liepos 2 d.

            Tarybos vardu

            Pirmininkas

         J. ASSELBORN

      (1)  OL L 111, 2013 4 23, p. 52.

      PRIEDAS
      Toliau išvardyti asmenys ir subjektai įtraukiami į Sprendimo 2013/183/BUSP II priede pateiktą asmenų ir subjektų, kuriems taikomos ribojamosios priemonės, sąrašą.
      II.   Asmenys ir subjektai, teikiantys finansines paslaugas, kuriomis galėtų būti prisidedama prie Korėjos Liaudies Demokratinės Respublikos (KLDR) vykdomų programų, susijusių su branduoliniais ginklais, balistinėmis raketomis ar kitais masinio naikinimo ginklais.

      A.   Asmenys

                  Vardas, pavardė

                  Identifikuojamoji informacija

                  Motyvų pareiškimas

                  4.

                  KIM Il-Su

                  Rahlstedter Straße 83a, 22149 Hamburgas.
                  Gimimo data: 1965 9 2
                  Gimimo vieta: Pyongyang (Pchenjanas), DPRK (KLDR)

                  Į ES sąrašą įtrauktos KNIC GmbH įgaliojimus turintis įgaliotasis atstovas, veikiantis KNIC vardu arba jos nurodymu

                  5.

                  KANG Song-Nam

                  Rahlstedter Straße 83 a, 22149 Hamburgas.
                  Gimimo data: 1972 7 5
                  Gimimo vieta: Pyongyang (Pchenjanas), DPRK (KLDR)

                  Į ES sąrašą įtrauktos KNIC GmbH įgaliojimus turintis įgaliotasis atstovas, veikiantis KNIC vardu arba jos nurodymu

                  6.

                  CHOE Chun-Sik

                  Rahlstedter Straße 83 a, 22149 Hamburgas.
                  Gimimo data: 1963 12 23
                  Gimimo vieta: Pyongyang (Pchenjanas), DPRK (KLDR).
                  Paso Nr.: 745132109 galioja iki 2020 2 12

                  Į ES sąrašą įtrauktos KNIC GmbH įgaliojimus turintis įgaliotasis atstovas, veikiantis KNIC vardu arba jos nurodymu

                  7.

                  SIN Kyu-Nam

                  Gimimo data: 1972 9 12
                  Gimimo vieta: Pyongyang (Pchenjanas), DPRK (KLDR).
                  Paso Nr.: PO472132950

                  Pchenjane esančios KNIC buveinės departamento vadovas ir buvęs KNIC GmbH Hamburg įgaliojimus turintis įgaliotasis atstovas. Veikiantis KNIC vardu arba jos nurodymu

                  8.

                  PAK Chun-San

                  Gimimo data: 1953 12 18
                  Gimimo vieta: Pyongyang (Pchenjanas), DPRK (KLDR).
                  Paso Nr.: PS472220097

                  Pchenjane esančios KNIC buveinės departamento vadovas ir buvęs KNIC GmbH Hamburg įgaliojimus turintis įgaliotasis atstovas. Veikiantis KNIC vardu arba jos nurodymu

                  9.

                  SO Tong Myong

                  Gimimo data: 1956 9 10

                  KNIC GmbH Hamburg valdantysis direktorius, veikiantis KNIC vardu arba jos nurodymu.

            B.   Subjektai

                  Pavadinimas

                  Identifikuojamoji informacija

                  Motyvų pareiškimas

                  5.

                  Korėjos nacionalinė draudimo įmonė (Korea National Insurance Company (KNIC) GmbH.
                  (alias Korėjos užsienio draudimo įmonė (Korea Foreign Insurance Company)

                  Rahlstedter Straße 83 a, 22149 Hamburgas

                  Valdžios sektoriaus subjektas KNIC GmbH, kaip Pchenjane esančios KNIC buveinės (adresas: Haebangsan-dong, Central District, Pyongyang, DPRK) kontroliuojama patronuojamoji įmonė, gauna daug pajamų iš užsienio valiutos keitimo, kurios yra naudojamos režimui Šiaurės Korėjoje remti. Šiais ištekliais galėtų būti prisidedama prie KLDR vykdomų programų, susijusių su branduoliniais ginklais, balistinėmis raketomis ar kitais masinio naikinimo ginklais.
                  Be to, Pchenjane esanti KNIC buveinė yra susijusi su Korėjos darbininkų partijos – į sąrašą įtraukto subjekto – 39 biuru (Office 39).